Rise Against

Rise Against on vuonna 1999 perustettu punk rock -yhtye Chicagosta, Illinois'sta, Yhdysvalloista. Rise Against on tunnettu vahvoista sosiaalisista ja poliittisista kannanotoistaan, joita on käytetty monissa heidän kappaleissaan. He esiintyvät elokuvassa Lords of Dogtown, jossa he soittavat coverin varhaisesta hardcore punk -yhtye Black Flagista.

Historia 

Vuonna 1999, 88 Fingers Louien hajottua Joe Principe ja Mr. Precision perustivat Rise Againstin. Yhtyeen alkuaikoina he esiintyivät nimellä Transistor Revolt ja julkaisivat vuonna 2000 samaa nimeä kantavan demon. Tämä tapahtui vuotta ennen kuin he liittyivät Fat Wreck Chordsiin julkaistakseen kaksi ensimmäistä albumiaan. The Unraveling ja Revolutions Per Minute julkaistiin vuosina 2001 ja 2003. Myöhemmin he siirtyivät Dreamworks Recordsille ja nauhoittivat albuminsa Siren Song Of The Counter Culture.

Dreamworks Records kuitenkin liittyi Universal Music Groupiin ja lopulta Rise Against kuului Geffen Recordsiin, joka oli Universal Music Groupin alaryhmä. Samalla he julkaisivat Siren Song Of The Counter Culturen elokuussa 2004. Fat Wreck Chords julkaisi uusintajulkaisun The Unravelingista 23. elokuuta vuonna 2005. Heidän neljäs albuminsa The Sufferer & The Witness julkaistiin 4. kesäkuuta, saavuttaen sijan 10 Billboard 200 listalla. Rise Against julkaisi 5. joulukuuta 2006 Generation Lostiksi nimetyn DVD:n, joka sisältää dokumentaatiota yhtyeen jäsenistä ja myös livemateriaalia. 

Rise Againstin alkuperäiseen kokoonpanoon kuului Tim McIlrath (laulu ja kitara), Joe Principe (basso ja laulu), Brandon Barnes (rummut), ja Mr. Precision (kitara ja laulu). He nauhoittivat debyyttialbuminsa vannoutuneen punk-tuottaja Mass Giorginin kanssa. Mr. Precision jätti yhtyeen vuonna 2001 ja hänet korvasi Todd Mohney. Hieman sen jälkeen kun yhtye liittyi Geffeniin, Mohney jätti yhtyeen ja hänet korvasi Chris Chasse. Siirtyminen Fat Wreckiltä suureen yhtiöön aiheutti närää heidän entisen ei-kaupallisen hardcore punk -fanijoukkonsa keskuudessa. Revolutions Per Minuten raaka punktyyli vaihdettiin enemmän mahdollisuuksia antavaan, melodiseen ja teknisesti laadukkaampaan tyyliin Siren Song of the Counter Culturella, mikä myös vahvisti yhtyeen tavoitetta olla kaupallisesti menestyvä eikä vain ”underground-sankareita”.

Rise Against on esiintynyt Suomessa viisi kertaa, 27. lokakuuta 2009 Kaapelitehtaalla, 9. heinäkuuta 2010 Ruisrockissa, 9. ja 10. maaliskuuta 2012 The Circuksessa. Yhtye esiintyi kesällä 2012 Provinssirockissa Seinäjoella ja Helsingin jäähallissa 16. lokakuuta 2015.

Poliittiset näkemykset 
Rise Against on ottanut musiikillaan vahvasti kantaa muun muassa pakolaisten (Prayer of the Refugee), ja eläinten oikeuksiin (Ready to Fall), luonnonsuojeluun (Collapse (Post-Amerika)) ja koulukiusaamiseen (Make it Stop (September's Children)). Rise Against on tehnyt aktiivisesti yhteistyötä muun muassa eläinten oikeuksia ajavan PETAn ja ihmisoikeusjärjestö Amnesty Internationalin kanssa.

Jäsenet

Nykyinen kokoonpano 
 Tim McIlrath – laulu/kitara
 Joe Principe – basso/taustalaulu
 Zach Blair   – kitara/taustalaulu
 Brandon Barnes – rummut

Entiset jäsenet 
 Mr. Precision – kitara/taustalaulu (1999–2001)
 Todd Mohney – kitara (2001–2004)
 Kevin White – kitara/taustalaulu (2004)
 Chris Chasse – kitara/taustalaulu (2004–2007)
 Toni Tintari – rummut (1999–2000)

Aikajana

Diskografia

Albumit 
 The Unraveling (2001)
 Revolutions per Minute (2003)
 Siren Song of the Counter Culture (2004)
 The Sufferer & the Witness (2006)
 Appeal to Reason (2008)
 Endgame (2011) 
 The Black Market (2014)
 Wolves (2017)
 Nowhere Generation (2021)

DVD:t 
 Generation Lost (2006)
 Another Station: Another Mile (2010)

Pelien soundtrackit 
 Colin McRae: Dirt 2 – kappale "Injection"
 MX vs. ATV Unleashed – kappale "Give It All"
 Tony Hawk's Underground – kappale "Like The Angel"
 Burnout 3 – kappale "Paper Wings"
 Need For Speed Underground 2 – kappale "Give It All"
 Tony Hawk's American Wasteland – kappale "Fix Me" (Black Flag cover)
 Flat Out 2 – kappale "Give It All"
 SmackDown! vs Raw 2007 – kappale "Survive"
 Guitar Hero III : Legends of Rock  – kappale "Prayer of the Refugee"
 Guitar Hero IV : World Tour  – kappale "Re-Education Through Labor" (Ladattavina "Audience of One", "Ready to Fall" sekä "Death Blossoms".)
 Madden NFL 07 – kappale "Drones"
 Rock Band 2 – kappale "Give It All" (Ladattavina "Prayer of the Refugee", "Savior" sekä "Re-Education Through Labor".)
 The Sims 3: Unelmaduuni – kappale "Savior" (simlish-kielellä)
 Need For Speed Nitro – kappale "Kotov Syndrome"
 Need For Speed Shift 2 – kappale "Help Is on the Way"
 NHL 14 – kappale "Lanterns"
 MX vs.ATV Alive-kappale''Architects''
 Watch Dogs – kappale "Help is on the way"

Kokoelmilla mukana 
 Fat Music Vol. 5: Live Fat, Die Young (2001) – kappale "Join The Ranks"
 Fat Music Vol. 4: Uncontrollable Fatulence (2002) – kappale "Generation Lost "
 Your Scene Sucks (2002) – kappale "Obstructed View" 
 Punk Goes Acoustic (2003) – kappale "Swing Life Away"  
 OIL Chicago Punk Refined (2003) – kappale "Gethsamane"
 Rock Against Bush, Vol. 1 (2004) – kappale "Give It All"
 Lords of Dogtown – soundtrack (2005) – kappale "Nervous Breakdown"
 Masters of Horror – soundtrack (2005) – kappale "Obstructed View"
 Never Back Down – soundtrack (2008) – kappale "Under the knife"
 Nightmare Revisited – kokoelma (2008) – kappale "Making Christmas"
 Punisher: War Zone – soundtrack (2009) – kappale "Historia Calamitatum"
 The Ultimate Workout Collection: Blood Sweat and Tears – kokoelma (2009) – kappale "Prayer of the Refugee"

Lähteet

Aiheesta muualla 

 Rise Against – Virallinen kotisivu
 

Seulonnan keskeiset artikkelit